钦定古今图书集成/方舆汇编/职方典/第1456卷 > 《滇南七夕歌忆升庵杨公因寄》〈并序〉
## 钦定古今图书集成/方舆汇编/职方典/第1456卷 > 《滇南七夕歌忆升庵杨公因寄》〈并序〉

朱曰藩

予少日游滇南，见其土风，每岁七夕前半月，人家女郎年十二三以上者，各分曹相聚，以香水花果为供，连臂踏歌，乞巧于天孙，词甚哀婉。暇日因采其意，为《滇南七夕歌》三首，末首有怀升庵杨公，因并系之。曹子桓云：“尔独何辜限川梁，悲夫谁” 则为动念哉！

一宵争抵一年长，犹度金针到绣床。天下真成长会
合，昆明池上两鸳鸯。

二

彩袖飞来山上山，小楼金马堕云鬟。柰花满地无人
扫，二十年前《菩萨蛮》。

三

锦窠何必夺丘迟，毕竟还他蜀锦奇。近日锦官空擅巧，博南山下乞蛮姬。